**Տոմաշ Մարտինս Պոդստավսկի** (պորտ.՝ Tomás Martins Podstawski, հունվարի 30, 1995(1995-01-30), Պորտու), լեհական ծագմամբ պորտուգալացի ֆուտբոլիստ։ Խաղում է Պորտուի երկրորդ թիմում և Պորտուգալիայի մինչև 19 և 20 տարեկանների հավաքականներում։

Կենսագրություն
--------------

Ծնվել է Պորտու քաղաքում։ Ֆուտբոլիստի մայրը՝ Մարիան, նախկինում հանդես է եկել Պորտուգալիայի մարմնամարզության հավաքականում։ Հայրը, Վլոդզիմեժը, խաղացել է բասկետբոլ բիդգոշական ակումբում և հանդբոլ «Վարշավյանկայում»։ Ծնողները ծանոթացել են ուսման ժամանակ՝ Կիևում։ Տոմաշն ունի երկու եղբայր՝ Անտոնիո (1998) և Ֆիլիպե (2002), ովքեր խաղում են «Բոավիշտա» ակումբում։

Ոււնի Պորտուգալիայի և Լեհաստանի քաղաքացիություն։ Գիտի պորտուգալերեն, ֆրանսերեն, անգլերեն, իսպաներեն և լեհերեն լեզուները։ Ավարտել է ջութակի երաժշտական դպրոցը։

Ֆուտբոլային կարիերա
-------------------

Ֆուտբոլով սկսել է զբաղվել «Բոավիշտայում», քանի որ դպրոցը մոտ էր իրենց տանը (հոր խոսքերով)։ 2009 թվականին հրավիրվել է «Պորտու»։ Խաղացել է ակումբի երիտասարդական և պատանեկան հավաքականներում։

2012 թվականի փետրվարի 22-ին Վիկտոր Պերեյրայի կողմից ընդգրկվել է Եվրոպայի լիգայի 1/16 եզրափակչի «Մանչեսթեր Սիթիի» դեմ խաղում պատասխան խաղում։ Խաղին ստացել է իր անունով և 42 համարով մարզաշապիկ, որը պահպանում է։ Խաղադաշտ դուրս չի եկել։

2012-13 մրցաշրջանից խաղում է Սեկունդա Լիգայում հանդես եկող «Պորտու B» ակումբում։ Առաջին մրցաշրջանում խաղաց թիմի 4 խաղերում, 2013-14 մրցաշրջանում 11 անգամ հայտնվել է մեկնարկային կազմում (8-ում հետո փոխարինվել է), իսկ 13-ում փոխարինվել է։ Մրցաշրջանի արդյունքներով թիմը Սեկունդայում զբաղեցրեց երկրորդ տեղը, որը հնարավորություն էր տալիս խաղալ Լիգա Սագրիշում, բայց որպես ֆարմ ակումբ նա մնաց Սեկունդայում։

Մասնակցել է ՈՒԵՖԱ Պատանեկան Լիգա 2013-2014 թթ.-ին։

Կարիերան հավաքականում
---------------------

Խաղացել է Պորտուգալիայի մինչև 16, 17, 18, 19 և 20 տարեկանների հավաքականներում։ Մինչև 17 և 19 տարեկանների հավաքականներում եղել է դրանց ավագը։

Մինչև 17 տարեկանների հավաքականի հետ մասնակցել է Լիխտենշտայնի Պատանիների Եվրո 2010 թ.-ին։ Այդ ժամանակ Պորտուգալիան խմբում զբաղեցրեց 3-րդ տեղը և դուրս չեկավ կիսաեզրափակիչ։

Մինչև 19 տարեկանների հավաքականի հետ մասնակցել է 2013 (3-4 տեղեր) և 2014 թվականների Եվրոպայի պատանեկան առաջնություններին (որպես թիմի ավագ, 2 տեղ)։ 2014 թ.-ին Ավստրիայի դեմ խաղում խփել է գոլ։

Համարվում է Լեհաստանի հավաքականի պոտենցիալ ֆուտբոլիստ, սակայն ինքը ֆուտբոլիստը գերադասում է Պորտուգալիայի հավաքականը։

Ձեռքբերումներ
-------------

**Պորտու В**

* 02 2nd Սեգունդա Լիգայի արծաթե մեդալակիր՝ 2013-14

**Պորտուգալիայի հավաքական**

* 02 2nd Եվրոպայի պատանեկան առաջնություն (Մ-19)՝ 2014
* 03 3rd Եվրոպայի պատանեկան առաջնություն (Մ-19)՝ 2013

Ծանոթագրություններ
------------------

1. 1 2 3  Tomás Martins Podstawski (պորտ.)
2. ↑  Transfermarkt.com(բազմ․) — 2000.
3. ↑  90minut.pl (польск.) — 2003.
4. 1 2 3 4 5 6 7 8 9 10 11 12  Tomas Podstawski, 17-letni talent z FC Porto ma polskie korzenie Արխիվացված 2014-07-29 Wayback Machine (լեհ.)
5. 1 2  Podstawski: Być może mój syn zagra kiedyś dla Polski(չաշխատող հղում)
 (լեհ.)
6. 1 2  SWOJSKO BRZMIĄCE NAZWISKO W KADRZE PORTO. TOMAS PODSTAWSKI LECI DO MANCHESTERU. (լեհ.)
7. 1 2 3  Австрия-Португалия (ռուս.)

Արտաքին հղումներ
----------------

* 23 potencjalnych reprezentantów Polski (լեհ.)
* Portuguese talent could play for Poland Արխիվացված 2014-07-26 Wayback Machine (անգլ.)
* Tomas Podstawski, FC Porto (16 lat, P Ś) (լեհ.)
* Պրոֆիլը *transfermarkt.com* կայքում(անգլ.)
* Tomás Podstawski (անգլ.)
* TOMÁS PODSTAWSKI (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · FootballDatabase.eu · ForaDeJogo (խաղացող) · Soccerway · playmarkerstats.com (խաղացող) · Transfermarkt (խաղացող) · ՖԻՖԱ |

 |